Naisten Superpesis

**Naisten Superpesis** on Suomen pesäpallon korkein sarjataso. Naisten Superpesiksessä pelaa 12 joukkuetta. Sarjaan nousemista ja putoamista ohjaa Suomen Pesäpalloliiton sarjajärjestelmä. Superpesis-kaudet kestävät yleensä toukokuusta syyskuuhun. Kukin joukkue pelaa runkosarjassa 24 ottelua: kaksi ottelua toisiaan vastaan, yhden kotona ja yhden vieraissa. Kaksinkertaisen runkosarjan jälkeen pelataan jatkosarjat, joissa ratkaistaan pudotuspeleihin selviytyvät 8 joukkuetta sekä putoamiskarsintaan sijoittuvat ja putoavat joukkueet. Superpesistä pelataan kaikkina viikonpäivinä. Arkena pelattavat ottelut pelataan iltaisin ja viikonloppu-ottelut iltapäivällä.

Naisten Superpesis perustettiin pesäpallon naisten pääsarjaksi vuonna 1989 Pesäpallon SM-sarjan tilalle. Joukkueet voivat pudota pääsarjasta Ykköspesikseen ja nousta sieltä takaisin. Naisten Superpesiksen televisiointi-oikeudet ovat Nelonen Medialla, joka lähettää kaikki naisten Superpesis-ottelut Ruutu-palvelussa vuoteen 2026 saakka. Televisiointisopimus tuottaa Pesäpalloliitolle arviolta 100&nbsp;000 euron vuositulot. Sanoman ja Ylen välisen sopimuksen mukaan Yle näyttää kanavillaan vähintään kymmenen Superpesis-ottelua kaudessa. Naisten Superpesiksen toiminnasta vastaa Pesäpalloliiton omistama osakeyhtiö, jonka toimitusjohtajana toimii Olli Aro.

Naisten Superpesis on Suomen katsotuin naisten palloilusarja sekä *Ruudun* toiseksi katsotuin ohjelma. Superpesis-otteluita katsottiin vuonna 2021 yli miljoona kertaa. Kaudella 2023 Naisten Superpesiksen runkosarjan yleisökeskiarvo oli 661 katsojaa.

## Kauden rakenne
### Runkosarja
Naisten runkosarjassa pelataan 288 ottelua. Joukkueita naisissa on 12 jotka pelaavat kaksinkertaisen runkosarjan sekä joukkuetta kohden kaksi lisäottelua, joiden otteluparit on määritelty viime kauden sijoitusten perusteella:

Manse PP, Tampere vs. Lapuan Virkiä

Seinäjoen Maila-Jussit vs. Kirittäret, Jyväskylä

Fera, Rauma vs. Joensuun Maila

Pesäkarhut, Pori vs. Mailattaret, Vaasa

Hyvinkään Tahko vs. Roihuttaret, Helsinki

Pöytyän Urheilijat vs. Laitilan Jyske

Jokaiselle joukkueelle kertyy runkosarjassa 24 ottelua.

#### Ylemmät pudotuspelit
Runkosarjan kuusi parasta etenevät suoraan puolivälieriin. 7.–10. sijoittuneet jatkavat puolivälieräkarsintaan, joka pelataan ottelupareina (7. vs. 10. ja 8. vs. 9.). Puolivälieräkarsinta pelataan paras kolmesta -järjestelmällä. Pudotuspeliparit muodostetaan runkosarjan sijoitusten perusteella. Kotietu on aina runkosarjassa paremmin sijoittuneella joukkueella. Puolivälierät, välierät ja loppuottelu pelataan paras viidestä –järjestelmällä.

#### Alemmat pudotuspelit
Runkosarjassa 11. ja 12. sijoittuneet joukkueet pelaavat putoamiskarsinnan paras viidestä -järjestelmällä. Häviäjä putoaa Ykköspesikseen kaudelle 2026 ja voittaja jatkaa Superpesis-karsintaan Ykköspesiksen loppuottelun häviäjää vastaan. Ykköspesiksen loppuottelun voittaja nousee Superpesikseen kaudelle 2026. Superpesis-karsinnan voittaja pelaa Superpesiksessä ja häviäjä Ykköspesiksessä kaudella 2026.

### Jatko-ottelut

## Tuomarit
:*Kaikki Superpesiksen tuomarit artikkelissa: [[Luettelo Superpesiksen tuomareista]]*

## Joukkueet kaudella [[Naisten Superpesiksen kausi 2026|2026]]

#### Entiset joukkueet

* Kokemäen Kova-Väki *Putosi 1991*
* Ikaalisten Tarmo *Putosi 1996*
* Vähänkyrön Viesti *Putosi 1997*
* Kajaanin Hymy *Luopui sarjapaikasta 2001*
* Vimpelin Veto *Luopui sarjapaikasta 2002*
* Hämeenlinnan Paukku *Luopui sarjapaikasta 2003*
* Pattijoen Urheilijat *Luopui sarjapaikasta 2003*
* Oulun Lippo *Putosi 2003*
* Peräseinäjoen Toive *Luovutti sarjapaikan Petojusseille 2004*
* Sotkamon Jymy *Luopui sarjapaikasta 2006*
* Tyrnävän Tempaus *Putosi 2009*
* Jyväskylän Valo *Putosi 2010*
* Ylihärmän Pesis-Junkkarit *Luopui sarjapaikasta 2012*
* PeTo-Jussit *Luopui sarjapaikasta 2012*

* Turku-Pesis *Luopui sarjapaikasta 2013*
* Vuokatin Veto *Luopui sarjapaikasta 2014*
* Kankaanpään Maila *Luopui sarjapaikasta 2015*
* Vihdin Pallo *Luopui sarjapaikasta 2016*
* Viinijärven Urheilijat *Luopui sarjapaikasta 2016*
* Kajaanin Pallokerho *Luopui sarjapaikasta 2017*
* Lipottaret *Luopui sarjapaikasta 2019*
* Lappajärven Veikot *Putosi 2019*
* Mynämäen Vesa *Putosi 2021*
* Pesä Ysit *Putosi 2021*
* Siilinjärven Pesis *Putosi 2021*
* Kempeleen Kiri *Putosi 2023*
* Haminan Palloilijat *Putosi 2024*
* Hyvinkään Tahko *Luopui 2025*

## Tilastot ja luettelot
### Mestarit
:*Pääartikkeli: [[Luettelo pesäpallon Suomen-mestaruusmitalisteista]]*

* 1990: Viinijärven Urheilijat
* 1991: Ikaalisten Tarmo
* 1992: Lapuan Virkiä
* 1993: Lapuan Virkiä
* 1994: Oulun Lippo
* 1995: Oulun Lippo
* 1996: Jyväskylän Kiri
* 1997: Jyväskylän Kiri
* 1998: Vihdin Pallo
* 1999: Siilinjärven Pesis
* 2000: Pattijoen Urheilijat
* 2001: Lapuan Virkiä
* 2002: Porin Pesäkarhut
* 2003: Kirittäret
* 2004: Lapuan Virkiä
* 2005: Kirittäret
* 2006: Kirittäret
* 2007: Kirittäret

* 2008: Kirittäret
* 2009: Kirittäret
* 2010: Kirittäret
* 2011: Lapuan Virkiä
* 2012: Lapuan Virkiä
* 2013: Lapuan Virkiä
* 2014: Lapuan Virkiä
* 2015: Lapuan Virkiä
* 2016: Kirittäret
* 2017: Manse PP
* 2018: Kirittäret
* 2019: Kirittäret
* 2020: Kirittäret
* 2021: Porin Pesäkarhut
* 2022: Kirittäret
* 2023: Porin Pesäkarhut
* 2024: Manse PP
* 2025: Manse PP

#### Joukkuettain:

### Lyöjäkuningattaret
* *Pääartikkeli: [[Pesäpallon lyöjäkuninkaalliset|Pesäpallon lyöjäkuningatar]]*

### Etenijäkuningattaret
* *Pääartikkeli: [[Pesäpallon etenijäkuninkaalliset|Pesäpallon etenijäkuningatar]]*

## Lähteet

## Aiheesta muualla
* Naisten Superpesiksen viralliset sivut
* Naisten Superpesiksen tulosseuranta